Ja es pot tramitar a Gandia la nova RENDA VALENCIANA D´INCLUSIÓ per a les famílies més desafavorides
24 abril 2018

## Ja es pot tramitar a Gandia la nova RENDA VALENCIANA D´INCLUSIÓ per a les famílies més desafavorides24 abril 2018Última actualització: 14 juliol 2025

![](../gestion/img/Renda-inclusio.jpg)  
  

Aquest matí han comparegut en roda de premsa, el **regidor de Responsabilitat Social i Polítiques amb la Ciutadania, Nahuel González** i la **tècnica de Serveis Socials, Isabela Seguí**, per tal d’anunciar que ja està obert el termini per a la sol·licitud de les noves Rendes d'Inclusió, ja en vigor.

    Les rendes d'inclusió aniran des dels 257 euros fins als 809 euros mensuals per a les famílies més desfavorides, a més compta amb un complement per a ajuda al lloguer d'habitatge que va des de 64 euros al mes fins a 202 euros mensuals, sense que sobrepasse el 25% del cost de la quota de lloguer.

Nahuel González ha destacat que aquestes rendes _“són una autèntica revolució social, en matèria de garantia de dret per a les persones més vulnerables de la nostra ciutat i en risc d'exclusió”_ i venen a millorar i substituir a l'anterior Renda Garantida, a la qual es van acollir 587 famílies de Gandia, només en 2017.

    La **Renda de garantia d'inclusió social**_**,** “aporta com a novetat, que va lligada al compliment d'un pla d'inclusió, adquirint els beneficiaris de la renda, el compromís de complir amb el pla d'inclusió que a través del SERVEF li preparen, com realitzar diversos cursos, tallers i fins i tot com a contraprestació a algun treball social”,_ ha subratllat el regidor.

    Pel que fa a la **Renda de garanties d'ingressos mínims**, les quanties dels quals són molt inferiors als de la renda d'inclusió, no requereix el compromís de complir amb cap pla d'inserció, ja que el que fa és completar les rendes més baixes per a arribar a un mínim d'ingressos amb els quals subsistir.

Per a poder tenir accés a la renda és necessari portar més de 12 mesos empadronat de forma continuada, o 5 de forma discontínua en la Comunitat Valenciana, i estar dins d'aqueix col·lectiu que es troba en situació de necessitat.

    Al contrari que l'antiga renda, que cada 6 mesos obligava a una renovació, aquesta nova, tindrà una durada de 3 anys renovable, sempre que se seguisquen complint els requisits necessaris.

    Les primeres famílies a les quals ja se'ls està tramitant el cobrament d'aquestes rendes, són les famílies que ja eren beneficiàries de l'antiga renda per la seua situació de necessitat, vulnerabilitat i risc d'exclusió social.

    _“Per a aquest govern és una satisfacció poder engegar aquestes mesures amb la renda d'inclusió social i poder garantir una vida digna a totes aquelles famílies que ho necessiten”_.

Per la seua banda, Seguí anima a totes les persones que estan patint necessitat a informar-se als centres socials del Raval, Corea, Beniopa i el del Grau.

Més informació: http://www.gva.es/va/inicio/procedimientos?id\_proc=19152#p\_2

[Twittear](https://twitter.com/share)